CELEX: 32015L0653
Language: fi
Date: 2015-04-24 00:00:00
Title: Komission direktiivi (EU) 2015/653, annettu 24 päivänä huhtikuuta 2015, ajokorteista annetun Euroopan parlamentin ja neuvoston direktiivin 2006/126/EY muuttamisesta (ETA:n kannalta merkityksellinen teksti)

25.4.2015   
               
               
                  FI
               
               
                  Euroopan unionin virallinen lehti
               
               
                  L 107/68
               
            KOMISSION DIREKTIIVI (EU) 2015/653,
      annettu 24 päivänä huhtikuuta 2015,
      ajokorteista annetun Euroopan parlamentin ja neuvoston direktiivin 2006/126/EY muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon ajokorteista 20 päivänä joulukuuta 2006 annetun Euroopan parlamentin ja neuvoston direktiivin 2006/126/EY (1) ja erityisesti sen 8 artiklan,
      sekä katsoo seuraavaa:
      
                  (1)
               
               
                  Direktiivin 2006/126/EY liitteessä I vahvistetut koodit ja alakoodit olisi päivitettävä teknisen ja tieteellisen kehityksen pohjalta etenkin vammaisten kuljettajien ajoneuvojen mukautusten ja teknisten tukilaitteiden osalta.
               
            
                  (2)
               
               
                  Uuden teknologisen kehityksen huomioon ottamiseksi koodien ja alakoodien olisi oltava toimintopainotteisia. Lisäksi hallinnoinnin yksinkertaistamiseksi joitakin koodeja olisi poistettava, sulautettava toisiin koodeihin tai lyhennettävä.
               
            
                  (3)
               
               
                  Vammaisille kuljettajille aiheutuvan rasitteen vähentämiseksi olisi soveltuvin osin mahdollistettava se, että he voivat ajaa ajoneuvoa, johon ei ole tehty teknisiä mukautuksia. Koska nykyaikaisen ajoneuvotekniikan avulla kuljettajat pystyvät ajamaan tiettyjä tavanomaisia ajoneuvoja käyttäen rajallisesti voimaa esimerkiksi ohjaamiseen tai jarruttamiseen, olisi otettava käyttöön koodeja, joilla sallitaan sellaisten ajoneuvojen kuljettaminen, jotka vastaavat enimmäisvoimaa, jonka kuljettaja pystyy tuottamaan; näin parannetaan joustavuutta kuljettajien kannalta mutta taataan samalla ajoneuvon turvallinen käyttö.
               
            
                  (4)
               
               
                  Tietyt tällä hetkellä ainoastaan sairauksien yhteydessä käytetyt koodit voivat palvella liikenneturvallisuutta myös muissa tarkoituksissa ja vähentää suuririskisiä tilanteita esimerkiksi uusien tai ikääntyneiden kuljettajien kyseessä ollessa. Siksi tällaisille rajoitettua käyttöä koskeville koodeille olisi lisättävä oma kohta.
               
            
                  (5)
               
               
                  Monissa jäsenvaltioissa on liikenneturvallisuuden tehostamiseksi käynnistetty tai ollaan käynnistämässä ohjelmia, joilla pyritään siihen, että kuljettajat ajaisivat vain ajoneuvoja, jotka on varustettu alkolukolla. Jotta voidaan helpottaa alkolukkojen käyttöönottoa ja hyväksyntää, sitä varten olisi otettava käyttöön yhdenmukaistettu koodi rattijuopumuksen ehkäisemisestä alkolukkojen avulla tehdyssä tutkimuksessa (2) annettujen suositusten mukaisesti.
               
            
                  (6)
               
               
                  Jäsenvaltiot ovat selittävistä asiakirjoista 28 päivänä syyskuuta 2011 annetun jäsenvaltioiden ja komission yhteisen poliittisen lausuman (3) mukaisesti sitoutuneet perustelluissa tapauksissa liittämään ilmoitukseen toimenpiteistä, jotka koskevat direktiivin saattamista osaksi kansallista lainsäädäntöä, yhden tai useamman asiakirjan, joista käy ilmi direktiivin osien ja kansallisen lainsäädännön osaksi saattamiseen tarkoitettujen välineiden vastaavien osien suhde.
               
            
                  (7)
               
               
                  Sen vuoksi direktiiviä 2006/126/EY olisi muutettava.
               
            
                  (8)
               
               
                  Tässä direktiivissä säädetyt toimenpiteet ovat ajokortteja käsittelevän komitean lausunnon mukaiset,
               
            ON HYVÄKSYNYT TÄMÄN DIREKTIIVIN:
      1 artikla
      Muutetaan direktiivin 2006/126/EY liite I tämän direktiivin liitteen mukaisesti.
      2 artikla
      1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2017. Niiden on viipymättä toimitettava komissiolle kirjallisina nämä säännökset.
      Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
      2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
      3 artikla
      Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      4 artikla
      Tämä direktiivi on osoitettu kaikille jäsenvaltioille.
      
         Tehty Brysselissä 24 päivänä huhtikuuta 2015.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 403, 30.12.2006, s. 18.
      
         (2)  Tutkimus rattijuopumuksen ehkäisemisestä alkolukkojen avulla (Study on the prevention of drink-driving by the use of alcohol interlock devices), katso: http://ec.europa.eu/transport/road_safety/pdf/behavior/study_alcohol_interlock.pdf
      
         (3)  EUVL C 369, 17.12.2011, s. 14.
      
         LIITE
         Korvataan direktiivin 2006/126/EY liitteessä I olevan 3 kohdan ajokortin kääntöpuolta koskevan a alakohdan 12 alakohta seuraavasti:
         
            
                        ”12.
                     
                     
                        Kutakin luokkaa koskevat lisätiedot tai rajoitukset koodin muodossa kysymyksessä olevan luokan kohdalla.
                     
                  Koodit ovat seuraavat
            —   koodit 01–99: yhdenmukaistetut Euroopan unionin koodit
            KULJETTAJA (lääketieteelliset syyt)
            
               01. Näönkorjaus ja/tai -suojaus
            
               01.01 Silmälasit
            
               01.02 Piilolinssi(t)
            
               01.05 Silmänsuojus
            
               01.06 Silmälasit tai piilolinssit
            
               01.07 Erityinen optinen apuväline
            
               02. Kuulokoje/viestintäapuväline
            
               03. Proteesi/ortopedinen apuväline
            
               03.01 Yläraajan proteesi/ortopedinen apuväline
            
               03.02 Alaraajan proteesi/ortopedinen apuväline
            AJONEUVON MUKAUTUKSET
            
               10. Muutettu vaihteisto
            
               10.02 Automaattinen välityssuhteen valitsin
            
               10.04 Mukautettu vaihteiston hallintalaite
            
               15. Muutettu kytkin
            
               15.01 Mukautettu kytkinpoljin
            
               15.02 Käsikäyttöinen kytkin
            
               15.03 Automaattikytkin
            
               15.04 Toimenpide, jolla estetään kytkinpolkimen häiritseminen tai käyttö
            
               20. Muutetut jarrujärjestelmät
            
               20.01 Mukautettu jarrupoljin
            
               20.03 Vasemmalle jalalle soveltuva jarrupoljin
            
               20.04 Liukuva jarrupoljin
            
               20.05 Kallistettu jarrupoljin
            
               20.06 Käsikäyttöinen jarru
            
               20.07 Jarrun suurin käyttövoima … N (*) (esimerkiksi: ’20.07(300N)’)
            
               20.09 Mukautettu seisontajarru
            
               20.12 Toimenpide, jolla estetään jarrupolkimen häiritseminen tai käyttö
            
               20.13 Polvella käytettävä jarru
            
               20.14 Jarrujärjestelmän käyttö ulkoisen voiman avustuksella
            
               25. Muutettu kaasupoljinjärjestelmä
            
               25.01 Mukautettu kaasupoljin
            
               25.03 Kallistettu kaasupoljin
            
               25.04 Käsikäyttöinen kaasupoljin
            
               25.05 Polvella käytettävä kaasupoljin
            
               25.06 Kaasupolkimen käyttö ulkoisen voiman avustuksella
            
               25.08 Kaasupoljin vasemmalla
            
               25.09 Toimenpide, jolla estetään kaasupolkimen häiritseminen tai käyttö
            
               31. Polkimien mukautukset ja polkimia koskevat turvatoimet
            
               31.01 Ylimääräiset rinnakkaiset polkimet
            
               31.02 Polkimet samassa (tai melkein samassa) tasossa
            
               31.03 Toimenpide, jolla estetään kaasupolkimen ja jarrupolkimen häiritseminen tai käyttö silloin, kun niitä ei käytetä jalalla
            
               31.04 Korotettu lattia
            
               32. Yhdistetyt käyttöjarru- ja kaasupoljinjärjestelmät
            
               32.01 Kaasupoljin ja käyttöjarru yhdistettynä järjestelmänä, jota käytetään yhdellä kädellä
            
               32.02 Kaasupoljin ja käyttöjarru yhdistettynä järjestelmänä, jota käytetään ulkoisen voiman avulla
            
               33. Yhdistetyt käyttöjarru-, kaasupoljin- ja ohjausjärjestelmät
            
               33.01 Kaasupoljin, käyttöjarru ja ohjaus yhdistettynä järjestelmänä, jota käytetään ulkoisen voiman avulla yhdellä kädellä
            
               33.02 Kaasupoljin, käyttöjarru ja ohjaus yhdistettynä järjestelmänä, jota käytetään ulkoisen voiman avulla kahdella kädellä
            
               35. Muutettu hallintalaitteisto (valokatkaisimet, tuulilasinpyyhin/-pesin, äänimerkinantolaite, suuntavilkut jne.)
            
               35.02 Hallintalaitteet käytettävissä irrottamatta otetta ohjauslaitteesta
            
               35.03 Hallintalaitteet käytettävissä vasemmalla kädellä irrottamatta otetta ohjauslaitteesta
            
               35.04 Hallintalaitteet käytettävissä oikealla kädellä irrottamatta otetta ohjauslaitteesta
            
               35.05 Hallintalaitteet käytettävissä irrottamatta otetta ohjauslaitteesta ja kaasupoljin- ja jarrujärjestelmistä
            
               40. Muutettu ohjauslaitteisto
            
               40.01 Ohjauksen suurin käyttövoima … N (*) (esimerkiksi: ’40.01(140N)’)
            
               40.05 Mukautettu ohjauspyörä (esim. suurempi/paksumpi pyöräosa, pienempi halkaisija)
            
               40.06 Mukautettu ohjauspyörän asento
            
               40.09 Jalkakäyttöinen ohjaus
            
               40.11 Apulaite ohjauspyörässä
            
               40.14 Yhdellä kädellä/käsivarrella toimiva vaihtoehtoinen mukautettu ohjausjärjestelmä
            
               40.15 Kahdella kädellä/käsivarrella toimiva vaihtoehtoinen mukautettu ohjausjärjestelmä
            
               42. Muutetut laitteet taakse ja sivulle näkemistä varten
            
               42.01 Mukautettu laite taakse näkemistä varten
            
               42.03 Sisäpuolinen lisälaite, joka mahdollistaa näkymän sivulle
            
               42.05 Katvealueen näyttävä laite
            
               43. Kuljettajan istuma-asento
            
               43.01 Kuljettajan istuin tavanomaisen näkyvyyden takaavalla korkeudella normaalin välimatkan päässä ohjauspyörästä ja polkimista
            
               43.02 Vartalon muotoon mukautettu kuljettajan istuin
            
               43.03 Sivusta tuettu kuljettajan istuin tukevan asennon varmistamiseksi
            
               43.04 Käsinojallinen kuljettajan istuin
            
               43.06 Mukautettu turvavyö
            
               43.07 Turvavyötyyppi, jossa on tuki tukevan asennon varmistamiseksi
            
               44. Moottoripyöriin tehdyt muutokset (alakoodin käyttö pakollista)
            
               44.01 Yhdellä toiminnolla käytettävä jarru
            
               44.02 Mukautettu etujarru
            
               44.03 Mukautettu takajarru
            
               44.04 Mukautettu kaasukahva
            
               44.08 Istuinkorkeus, jolta kuljettajan molemmat jalat ylettyvät istuma-asennossa koskettamaan tien pintaa ja tasapainottamaan moottoripyörän pysähtymisen ja seisonnan aikana
            
               44.09 Etujarrun suurin käyttövoima … N (*) (esimerkiksi ’44.09 (140N)’)
            
               44.10 Takajarrun suurin käyttövoima … N (*) (esimerkiksi ’44.10 (240 N)’)
            
               44.11 Mukautetut jalkatuet
            
               44.12 Mukautetut kahvat
            
               45. Ainoastaan sivuvaunullinen moottoripyörä
            
               46. Ainoastaan kolmipyörät
            
               47. Rajoitettu ajoneuvoihin, joissa on enemmän kuin kaksi pyörää ja joita kuljettajan ei tarvitse pitää tasapainossa käynnistämisen, pysähtymisen ja seisomisen aikana
            
               50. Rajoitettu yksilöityyn ajoneuvoon/valmistenumeroon (ajoneuvon tunnusnumero)
            Koodien 01–44 yhteydessä käytettävät kirjaimet lisäerittelyä varten:
            
               a vasen
            
               b oikea
            
               c käsi
            
               d jalka
            
               e keski-
            
               f käsivarsi
            
               g peukalo
            RAJOITETTUA KÄYTTÖÄ KOSKEVAT KOODIT
            
               61. Rajoitettu matkoihin päiväsaikaan (esimerkiksi tunti auringonnousun jälkeen ja tunti ennen auringonlaskua)
            
               62. Rajoitettu matkoihin … kilometrin säteellä ajokortin haltijan asuinpaikasta tai ainoastaan matkoihin kaupungissa/alueella
            
               63. Ei oikeutta kuljettaa matkustajia
            
               64. Ajonopeus rajoitettu enintään nopeuteen … kilometriä tunnissa
            
               65. Ajaminen sallittu ainoastaan sellaisen henkilön seurassa, jolla on vähintään saman luokan ajokortti
            
               66. Ilman perävaunua
            
               67. Ei ajoa moottoriteillä
            
               68. Ei alkoholia
            
               69. Rajoitettu sellaisten ajoneuvojen kuljettamiseen, jotka on varustettu standardin EN 50436 mukaisella alkolukolla. Voimassaolon päättymispäivän ilmoittaminen on vapaaehtoista (esimerkiksi ’69’ tai ’69 (1.1.2016)’.
            HALLINNOLLISET KYSYMYKSET
            
               70. Ajokortti nro …, myöntänyt: …, vaihdettu (YK/ECE-tunnus unionin ulkopuolisten maiden osalta, esim. ’70.0123456789.NL’)
            
               71. Ajokortti nro … kaksoiskappale (YK/ECE-tunnus unionin ulkopuolisten maiden osalta, esim. ’71.987654321.HR’)
            
               73. Rajoitettu B-luokan nelipyöräisiin moottoripyöriin (B1)
            
               78. Rajoitettu ajoneuvoihin, joissa on automaattivaihteisto
            
               79. (…) Rajoitettu sulkeissa mainittujen eritelmien mukaisiin ajoneuvoihin tämän direktiivin 13 artiklaa sovellettaessa
            
               79.01. Rajoitettu kaksipyöräisiin sivuvaunullisiin ja sivuvaunuttomiin ajoneuvoihin
            
               79.02. Rajoitettu AM-luokan kolmipyöräisiin tai kevyisiin nelipyöräisiin ajoneuvoihin
            
               79.03. Rajoitettu kolmipyöriin
            
               79.04. Rajoitettu kolmipyöriin, joihin on liitetty perävaunu, jonka suurin sallittu massa on enintään 750 kg
            
               79.05. A1-luokan moottoripyörä, jonka teho/painosuhde on yli 0,1 kW/kg
            
               79.06. BE-luokan ajoneuvo, jonka perävaunun suurin sallittu massa on yli 3 500 kg
            
               80. Rajoitettu alle 24-vuotiaisiin kuljettajiin, joilla on A-luokan kolmipyöräisen moottoripyörän ajokortti
            
               81. Rajoitettu alle 21-vuotiaisiin kuljettajiin, joilla on A-luokan kaksipyöräisen moottoripyörän ajokortti
            
               95. Kuljettaja, jolla on direktiivissä 2003/59/EY tarkoitettu ammattipätevyystodistus ja jonka ammattipätevyys on voimassa … asti (esimerkiksi: ’95 (1.1.12)’)
            
               96. B-luokan ajoneuvot, joihin on liitetty perävaunu, jonka suurin sallittu massa on yli 750 kg, kun ajoneuvoyhdistelmän suurin sallittu massa on yli 3 500 kg, mutta enintään 4 250 kg
            
               97. Ei saa ajaa C1-luokan ajoneuvoa, joka kuuluu asetuksen (ETY) N:o 3821/85 soveltamisalaan (**)
            
            —   Koodit 100 ja yli 100: kansalliset koodit, jotka ovat voimassa ainoastaan ajokortin myöntäneen jäsenvaltion alueella.
            Jos koodi koskee kaikkia luokkia, joita varten kortti on myönnetty, se voidaan painaa sarakkeiden 9, 10 ja 11 alapuolelle.